Diari Oficial de la Generalitat Valenciana


Sumari del DOGV 7021, del 10-05-2013 (2013/4616)

Convocatòria d'Assemblea General ordinària.
-------------------------------------------

### Dades del document

Número de DOGV
:   7021

Data del DOGV
:   10-05-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/4616


Organisme emissor
:   Caixa Rural de Torrent, COOP Crèd. V.

Tipus de document
:   Convocatòria

Convocatòria d'Assemblea General ordinària. [2013/4616]  
En virtut d'allò que ha acordat el Consell Rector en la sessió del dia 24 d'abril de l'any en curs, es convoca tots els socis de Caixa Rural Torrent, Cooperativa de Crèdit Valenciana, a l'Assemblea General ordinària que tindrà lloc el dia 27 de maig de 2013, a les 19.00 hores en primera convocatòria, i a les 19.30 hores en segona convocatòria, en la sala d'actes del domicili social, situat a Torrent, avinguda al Vedat, número 3, d'acord amb el següent  
  
Ordre del dia  
1r. Informe de la Presidència.   
2n. Informe de la Direcció General.  
3r. Examinar i aprovar la gestió social, dels comptes anuals i l'informe de gestió de l'entitat corresponents a l'exercici 2012.   
4t. Aprovació, si és procedent, de la proposta de distribució dels resultats de l'exercici 2012.  
5é. Pla d'inversions i gastos de la reserva de formació i promoció cooperativa per a l'exercici en curs, i la liquidació del pressupost de l'exercici anterior.  
6é. Autoritzar el Consell Rector per a aplicar provisionalment i proporcionalment el Pla d'Inversions i Gastos de la Reserva de Formació i Promoció Cooperativa de 2013, en els mesos que transcórreguen de l'any 2014 fins que l'Assemblea General aprove el corresponent pla de l'any 2014.   
7é. Aprovació de la retribució de les aportacions socials corresponents a l'exercici de 2012; ratificació dels pagaments a compte realitzats en el 2013 i delegació en el Consell Rector, fins a la celebració de l'Assemblea General ordinària de 2014, per a fixar el tipus d'interés de les aportacions al capital social, temps i forma de pagament.  
8é. Informació i aprovació, si és el cas, de la proposta de modificació íntegra dels estatuts socials, amb la finalitat de fixar un text homogeni per a totes les caixes del grup cooperatiu consolidable d'entitats de crèdit, Cajas Rurales Unidas - Cajamar, distintes de l'entitat capçalera.  
  
9é. Autorització expressa al Consell Rector perquè, per si mateix, puga completar, adequar, esmenar el text estatutari aprovat, en la mesura necessària per a poder complir les indicacions o esmenar els inconvenients que poguera formular al text esmentat, de forma verbal o escrita, l'organisme autoritzador de la modificació estatutària o dels registres competents amb vista a aconseguir la seua autorització, qualificació i inscripció definitiva.   
10é. Adopció dels acords en matèria de capital social, en aplicació immediata de la modificació estatutària aprovada en el punt huité de l'ordre del dia. Unificació de les mencions, categories i referències a aportacions al capital social existents.   
11é. Nomenament i si és el cas renovació dels auditors de comptes.   
12é. Suggeriments i preguntes en relació amb els punts tractats en l'ordre del dia.  
13é. Designació de dos socis per a l'aprovació de l'acta de l'Assemblea General.  
  
Nota. D'acord amb el que disposa l'article 34 de la Llei de Cooperatives de la Comunitat Valenciana, els comptes anuals, l'informe de gestió, l'informe d'auditoria, i els altres documents referents a les restants propostes sobre les quals ha de decidir l'Assemblea, es troben a disposició dels socis en el domicili social de l'entitat, on podran ser examinats, de 09.00 a 14.00 hores, durant tots els dies hàbils següents al de l'anunci de la present convocatòria, excepte dissabtes, i fins al dia de la celebració de l'Assemblea General. Els socis tenen dret a rebre gratuïtament, prèvia sol·licitud per escrit, còpia d'estos documents.  
  
  
Torrent, 24 d'abril de 2013.- El president del Consell Rector: Gerardo José Puchol Cervera.